Document ID: /roh_data/filtered/Bilingualer_Corpus_interleaved-it-rm.jsonl.gz/1489

This is a text translated from Italian to Rumantsch Grischun.
Informazioni sull'attuale situazione dell'asilo nel Cantone dei Grigioni

Dal giugno 2008, il numero delle domande di asilo è di nuovo in forte crescita, dopo una lunga fase a un livello basso. Non si prevede un cambio di tendenza, perlomeno nei mesi invernali. Il Cantone dei Grigioni deve farsi carico del 2,7% di tutte le nuove domande d'asilo. Per ottemperare a questo obbligo di legge, esso adotta diverse misure atte ad accrescere la capacità di accoglienza.

Il numero dei richiedenti l'asilo che il Cantone dei Grigioni deve accogliere è aumentato notevolmente dal giugno 2008. Nel 2008, sono stati assegnati al Cantone dei Grigioni già 281 richiedenti l'asilo, il che significa 106 persone in più rispetto allo scorso anno. In base a una valutazione della situazione effettuata dalla Confederazione, per i prossimi mesi non si prevede un calo delle domande d'asilo, cosicché secondo le previsioni della Confederazione entro la fine dell'anno ci si devono attendere circa 390 domande d'asilo, pari a un incremento dell'80%.

Si aggiunge l'aggravante che, a causa del forte incremento delle domande, le procedure pendenti presso la Confederazione sono aumentate considerevolmente. Nei centri di registrazione vengono effettuate sempre più solo brevi interviste, il che fa sì che attualmente il 75% di tutti i richiedenti l'asilo assegnati al Cantone dei Grigioni non sia ancora stato interrogato sulle ragioni dell'asilo. A causa del grande carico lavorativo, i centri di registrazione non riescono più neppure a decidere in prima istanza su domande d'asilo nella stessa misura in cui ciò avveniva in precedenza.

Lo sviluppo esposto nell'ambito dell'asilo ha come conseguenza che i Cantoni, contrariamente a quanto promesso dalla Confederazione, sono obbligati ad accogliere i nuovi arrivati più velocemente e a mettere a disposizione i relativi alloggi. A causa dei ritardi procedurali, gli alloggi disponibili vengono quindi occupati per un periodo più lungo rispetto a prima, il che provoca un ulteriore bisogno di posti. In seguito a questa nuova situazione, il Cantone dei Grigioni si vede costretto ad aumentare di continuo l'offerta di centri di transito.

Al momento, il Cantone dispone complessivamente di 299 posti in alloggi collettivi, attualmente occupati per il 96%. Con la trasformazione del centro di partenza "Flüeli" a Valzeina in un centro di transito si sono potuti predisporre a breve termine circa 40 nuovi posti per persone con procedura pendente. Tuttavia, queste possibilità di collocamento supplementari e gli alloggi di riserva permettono di coprire il fabbisogno soltanto a breve termine. L'Ufficio per questioni di polizia e di diritto civile dei Grigioni, pertanto, ha già avviato la ricerca di un altro alloggio collettivo, nonché l'approntamento di alloggi della protezione civile come riserva per accogliere richiedenti l'asilo nel caso di ulteriore incremento delle domande.

La trasformazione del centro di partenza ha reso inevitabile un trasferimento dei richiedenti l'asilo respinti che richiedono soccorso d'emergenza. Nove persone, che da mesi, per la maggior parte, non danno seguito all'obbligo di lasciare il Paese e che non possono attualmente venire allontanate, vengono per il momento alloggiate nel centro "Waldau" che offre un'assistenza ridotta al minimo, per il quale è stato emanato un particolare regolamento interno, nel Comune di Igis-Landquart. Lì viene prestato loro il soccorso s'emergenza concesso dal diritto costituzionale.

Il soccorso d'emergenza secondo il Tribunale federale comprende solamente i mezzi indispensabili in una situazione d'emergenza, intesi come aiuto provvisorio sotto forma di cibo, vestiario, alloggio e cure mediche di base (sentenza del Tribunale federale 2P.318/2004 del 18 marzo 2005). Il soccorso d'emergenza prestato dal Cantone dei Grigioni è conforme a queste direttive ed è paragonabile alla prassi di altri Cantoni nella concessione di soccorso d'emergenza.

Persone di riferimento:

- Consigliera di Stato Barbara Janom Steiner, Direttrice del Dipartimento di giustizia, sicurezza e sanità, tel. 081 257 25 01

- Heinz Brand, capo dell'Ufficio per questioni di polizia e di diritto civile dei Grigioni, tel. 081 257 25 21

Organo: Dipartimento di giustizia, sicurezza e sanità

Fonte: it Dipartimento di giustizia, sicurezza e sanità

Data: 29.10.2008

Infurmaziun davart la situaziun actuala dal sectur d'asil en il chantun Grischun

Dapi il zercladur 2008 - suenter ina lunga fasa sin in livel bass - s'augmenta il dumber da dumondas d'asil puspè fermamain. Cun ina midada da questa tendenza na poi betg vegnir fatg quint, almain betg durant ils mais d'enviern. Il chantun Grischun sto surpigliar 2,7% da tut las dumondas d'asil novas. Per pudair ademplir questa obligaziun da la lescha, prenda il chantun Grischun differentas mesiras per augmentar sia capacitad d'accoglientscha.

Il dumber da requirentas e da requirents d'asil ch'il chantun Grischun sto recepir è s'augmentà fermamain dapi il zercladur 2008. L'onn 2008 èn gia vegnids assegnads 281 requirentas e requirents d'asil al chantun Grischun. Quai è in augment da 106 persunas en cumparegliaziun cun l'onn precedent. Sin basa d'ina evaluaziun da la situaziun ch'è vegnida fatga da la confederaziun n'èsi betg da far quint ils proxims mais cun ina reducziun da las dumondas d'asil, uschia ch'il Grischun sto - tenor calculaziuns approximativas da la confederaziun - probablamain quintar cun circa 390 dumondas d'asil u cun in augment dad 80% fin la fin da l'onn.

In fatg engrevgiant è ultra da quai ch'il dumber da proceduras pendentas è creschì considerablamain tar la confederaziun pervia dal ferm augment da las dumondas. En ils centers d'accoglientscha vegnan fatgas pli e pli savens mo pli intervistas curtas. Uschia n'èn actualmain 75% da tut las requirentas e da tu ils requirents d'asil ch'èn vegnids assegnads al chantun Grischun, betg anc vegnids consultads davart lur motivs d'asil. Perquai ch'ils centers d'accoglientscha èn occupads fermamain, na pon er betg pli vegnir decididas là en emprima instanza tantas dumondas d'asil sco avant.

En consequenza da quest svilup en il sectur d'asil èn - cuntrari a las empermischuns da la confederaziun - ils chantuns sfurzads da recepir pli svelt ils novs cas e da metter a disposiziun ils alloschis correspundents. Perquai che las proceduras sa retardeschan, vegnan ils alloschis existents duvrads pli ditg che fin qua. Uschia dovri anc dapli plazzas. Pervia da questas novas circumstanzas è il chantun Grischun sfurzà d'augmentar cuntinuadamain sia purschida existenta da centers transitorics.

Per il mument dispona il chantun Grischun da totalmain 299 plazzas en centers collectivs, ils quals èn actualmain occupads a 96%. Tras quai ch'il center d'expulsiun "Flüeli" a Valzeina è vegnì transfurmà en in center transitoric, han pudì vegnir messas a disposiziun circa 40 plazzas novas per persunas cun ina procedura pendenta. Questas pussaivladads supplementaras da collocaziun sco er ils alloschis da reserva ch'èn avant maun pon dentant cuvrir il basegn mo a curta vista. Perquai ha l'uffizi da fatgs da polizia e da dretg civil dal Grischun gia cumenzà a tschertgar in ulteriur alloschi collectiv. Ins ha er cumenzà a metter a disposiziun alloschis da la protecziun civila sco reserva per recepir requirentas e requirents d'asil, en cas ch'il dumber da dumondas s'augmentass vinavant.

Tras la transfurmaziun dal center d'expulsiun èsi stà indispensabel da dischlocar las requirentas ed ils requirents d'asil refusads che han basegn d'agid d'urgenza. Nov persunas - che n'adempleschan dapi mais per gronda part betg lur obligaziun da partir da la Svizra e che na pon betg vegnir expulsadas per il mument - vegnan collocadas ad interim en la vischnanca dad Igis-Landquart en il center minimal "Waldau", per il qual igl è vegnì relaschà in urden da chasa spezial. Là survegnan ellas l'agid d'urgenza confurm al dretg constituziunal.

Tenor il tribunal federal cumpiglia l'agid d'urgenza - en il senn d'in agid transitoric - sulettamain ils meds ch'èn indispensabels per pudair surviver en ina situaziun d'urgenza, pia il nutriment, la vestgadira, in tetg ed il provediment medicinal da basa (sentenzia dal tribunal federal 2P.318/2004 dals 18 da mars 2005). L'agid d'urgenza che vegn prestà dal chantun Grischun correspunda a questas prescripziuns ed è cumparegliabel cun la pratica d'auters chantuns en quai che reguarda la prestaziun da l'agid d'urgenza.

Infurmaziuns:

- cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

- Heinz Brand, schef da l'uffizi da fatgs da polizia e da dretg civil dal Grischun,

tel. 081 257 25 21

Gremi: departament da giustia, segirezza e sanadad

Funtauna: rg departament da giustia, segirezza e sanadad

Data: 29.10.2008